S-2453/2019

Mál þetta, sem var tekið til dóms 12. febrúar 2020, höfðaði lögreglustjórinn á höfuðborgarsvæðinu með ákæru 10. desember 2019 á hendur H-kk-þgf T-kk-þgf P-kk-þgf, kt. 000000- 0000, [...];,, fyrir eftirtalin brot:

1. Umferðarlagabrot með því að hafa, laugardaginn 5. maí 2018, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana-og fíkniefna (í blóði mældist amfetamín 740 ng/ml) um [...]í Reykjavík þar sem hann ók upp á gangstétt og utan í bifreiðarnar [...] og [...] sem stóðu þar kyrrstæðar. Ákærði sinnti ekki lögboðnum skyldum sínum við umferðaróhapp heldur ók á brott af vettvangi, uns lögregla stöðvaði aksturinn á Lambhagavegi, við verslunina Bauhaus.

Telst þetta varða við 1. mgr. 10. gr., 1. mgr. 13. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

2. Umferðarlagabrot með því að hafa, 19. júlí 2018, ekið bifreiðinni [...] sviptur ökurétti og gegn rauðu umferðarljósi norður Lækjargötu í Reykjavík, við Skólabrú, þar sem lögregla stöðvaði aksturinn.

Telst þetta varða við 1. mgr. 5. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

3. Fíkniefna- og umferðarlagabrot með því að hafa, 20. janúar 2019, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana-og fíkniefna (í blóði mældist amfetamín 290 ng/ml) suður Borgarbraut að Olís, Borgarnesi, þar sem lögregla stöðvaði aksturinn og haft í vörslum sínum 2,12 gaf tóbaksblönduðu kannabisefni, 0,23 gaf amfetamíni og 6,28 gaf maríhúana sem lögreglumenn fundu við leit í framangreindri bifreið.

Telst þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4. Umferðarlagabrot með því að hafa, miðvikudaginn 13. febrúar 2019, ekið bifreiðinni [...] sviptur ökurétti um Laugarásveg í Reykjavík, þar sem lögregla stöðvaði aksturinn við hús nr. 1.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

5. Umferðarlagabrot með því að hafa, mánudaginn 1. apríl 2019, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana-og fíkniefna (í blóði mældist amfetamín 360 ng/ml) um Vesturlandsveg við Hafnarskóg, Hvalfjarðarsveit, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

6. Umferðarlagabrot með því að hafa, mánudaginn 6. maí 2019, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana-og fíkniefna (í blóði mældist amfetamín 275 ng/ml) um Suðurfell í Reykjavík og inn á bifreiðaplan Orkunnar, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987. Krafist er upptöku á 6,28 gaf maríhúana, 0,23 gaf amfetamíni og 2,12 gaf tóbaksblönduðu kannabisefni sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Þann 12. febrúar 2020 var mál nr. S- 399/2020 sameinað máli þessu, sbr. heimild í 1. mgr. 169. gr. laga nr. 88/2008 um meðferð sakamála. Málið höfðaði lögreglustjórinn á höfuðborgarsvæðinuá hendur ákærða með ákæru 11. febrúar 2020:,, fyrir eftirtalin brot:1. Umferðar- og fíkniefnalagabrot með því að hafa, miðvikudaginn 6. nóvember 2019, ekið bifreiðinni [...]sviptur ökurétti og óhæfur til að stjórna henni örugglega vegna áhrifa áhrifa ávana- og fíkniefna (í blóði mældist amfetamín 795 ng/ml) á Vesturlandsvegi við Hvalfjarðargöng í Hvalfjarðarsveit, þar sem lögreglan stöðvaði aksturinn og haft í vörslum sínum 1,27 g af amfetamíni sem lögregla fann við leit í bifreiðinni [...].

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Umferðarlagabrot með því að hafa, föstudaginn 27. desember 2019, ekið bifreiðinni [...] sviptur ökurétti austur Hjaltabakka við Arnarbakka í Reykjavík, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 1,27 gaf amfetamíni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Af hálfu ákærða er krafist vægustu refsingar sem lög leyfa. Þá gerir skipaður verjandi kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði mál sog ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og hefur ákærði því unnið sér til refsingar. Brot ákærða samkvæmt ákæru dagsettri 10. desember 2019 eru réttilega heimfærð til ákvæða fíkniefnalaga og nefndra reglugerðarákvæða og ákvæða þágildandi umferðarlaga nr. 50/1987. Umferðarlagabrot ákærða í öllum ákæruliðum ákæru dagsettrar 10. desember 2019 teljast nú varða við 1. mgr. 58. gr., brot ákærða samkvæmt ákæruliðum 1, 3, 5 og 5 teljast nú varða við 1. sbr. 2. mgr. 50. gr., brot ákærða í ákærulið 1 telst nú varða við 1. mgr. 14. gr. og 1. mgr. 17. gr., og brot ákærða samkvæmt ákærulið 2 telst nú varða við 1. mgr. 7. gr., allt sbr. 1. mgr. 95. gr. umferðarlaga nr. 77/2019. Þá eru brot ákærða samkvæmt ákæru dagsettri 11. febrúar 2020 réttilega heimfærð til ákvæða fíkniefnalaga og umferðarlaga nr. 77/2019. Ákærði hefur því unnið sér til refsingar.

Ákærði er fæddur í [...] og á að baki sakaferil sem nær aftur til ársins 1993 samkvæmt framlögðu sakavottorði. Við ákvörðun refsingar í máli þessu hefur eftirfarandi áhrif: Með dómi 27. febrúar 2007 var ákærði sakfelldur fyrir ölvunarakstur sviptur ökurétti og dæmdur í 30 daga fangelsi og gert að greiða 200.000 króna sekt auk þess sem ákærði var sviptur ökurétti ævilangt. Með dómi 13. febrúar 2008 var ákærði sakfelldur fyrir hraðakstur sviptur ökurétti og dæmdur í 30 daga fangelsi og dæmdur til greiðslu 50.000 króna sektar. Samkvæmt framlögðu sakavottorði var ákærða veitt heimild til ökuréttar á ný 5. júlí 2012 og fékk hann ökuskírteini útgefið 4. september sama ár. Ákærði gekkst undir sektargerð lögreglustjóra 24. september 2013 þess efnis að hann samþykkti greiðslu 130.000 króna sektar og að sæta fjögurra mánaða ökuréttarsviptingu fyrir akstur undir áhrifum ávana- og fíkniefna. Ákærði var þó ekki sviptur ökurétti umrætt sinn, enda hafði hann þá sem fyrr segir fengið ökuskírteini útgefið að nýju 4. september 2012. Með sektargerð lögreglustjóra 17. mars 2014 samþykkti ákærði greiðslu 200.000 króna sekta rog að sæta tveggja ára ökuréttarsviptingu fyrir akstur sviptur ökurétti og undir áhrifum ávana- og fíkniefna. Ákærði var sakfelldur fyrir akstur sviptur ökurétti og undir áhrifum ávana- og fíkniefna og dæmdur í 60 daga fangelsi og sviptur ökurétti ævilangt með dómi 22. október 2014. Ákærði var sakfelldur fyrir akstur sviptur ökurétti og dæmdur í 30 daga fangelsi með dómi 13. desember 2016. Með dómi 8. október 2018 var ákærði dæmdur í 90 daga fangelsi fyrir að hafa tvívegis á árinu 2017 ekið bifreið sviptur ökurétti. Ákærði gekkst undir sektargerð lögreglustjóra 19. nóvember 2019 þess efnis að hann samþykkti greiðslu 130.000 króna sektar vegna fíkniefnalagabrots.

Brot ákærða samkvæmt ákærulið 1 og 2 í ákæru dagsettri 10. desember 2019 voru framin fyrir uppkvaðningu áðurnefnds dóms frá 8. október 2018. Þá voru öll brot ákærða samkvæmt ákæru dagsettri 10. desember og brot ákærða í ákærulið 1 í ákæru dagsettri 11. febrúar 2020 frami náður en ákærði gekkst undir framangreinda sektargerð lögreglustjóra frá 19. nóvember 2019. Verður ákærða því gerður hegningarauki samkvæmt 78. gr. almennra hegningarlaga nr. 19/1940 vegna þeirra brota.

Samkvæmt framangreindu um sakaferil ákærða og að brotum hans virtum, sbr. 77. og 78. gr. almennra hegningarlaga nr. 19/1940, og með hliðsjón af skýlausri játningu ákærða verður refsing hans ákveðin 17 mánaða fangelsi.

Með vísan til 99. og 101. gr. umferðarlaganr. 77/2019 er ævilöng ökuréttarsvipting ákærða áréttuð.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau fíkniefni sem í dómsorði greinir.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar sem, samkvæmt framlögðum yfirlitum sækjanda um slíkan kostnað og með stoð í öðrum meðfylgjandi gögnum, nemur samtals 470.899 krónum. Þá greiði ákærði þóknun skipaðs verjanda síns, O-kk-ef E-kk-ef lögmanns, sem þykir hæfilega ákveðin 189.720 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, H-kk-nf s-kk-nf T-kk-nf P-kk-nf, sæti fangelsi í 17 mánuði.

Ákærði er sviptur ökurétti ævilangt.

Ákærði sæti upptöku á 6,28 gaf maríhúana, 2,12 gaf tóbaksblönduðu kannabisefni og 1,5 gaf amfetamíni.

Ákærði greiði 660.619 krónur í sakarkostnað, þar með talda þóknun skipaðs verjanda síns, O-kk-ef E-kk-ef lögmanns, 189.720 krónur að meðtöldum virðisaukaskatti.

M-kvk-nf H-kvk-nf H-kvk-nf